Diari Oficial de la Generalitat Valenciana


Sumari del DOGV 5418, del 30-12-2006 (2006/15639)

ORDE de 26 de desembre de 2006 la Conselleria d'Infraestructures i Transport, per a la modificació de les tarifes dels servicis de transport públic de viatgers amb vehicles automòbils de menys de nou places, de l'Àrea de Prestació Conjunta de València.
------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2006/12/26/(1)/dof/vci/html**

### Dades del document

Número de DOGV
:   5418

Data del DOGV
:   30-12-2006

Secció del DOGV
:   I. DISPOSICIONS GENERALS

Número del document
:   2006/15606


Data del document
:   26-12-2006

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * València
    * transport de viatgers
    * legislació
    * automòbil
    * transport públic
    * tarifa de viatgers

ORDE de 26 de desembre de 2006 la Conselleria d'Infraestructures i Transport, per a la modificació de les tarifes dels servicis de transport públic de viatgers amb vehicles automòbils de menys de nou places, de l'Àrea de Prestació Conjunta de València. [2006/15072]  
Els servicis de transport públic discrecional de viatgers per carretera, prestats amb vehicles de menys de nou places i proveïts d'autorització de l'Àrea de Prestació Conjunta de València, es troben sotmesos al règim d'autorització administrativa, amb subjecció al règim disposat en l'Orde de 29 d'abril de 1986, de la Conselleria d'Obres Públiques, Urbanisme i Transports. Esta orde va establir el règim tarifari i les seues condicions d'aplicació per als servicis de transport públic de viatgers amb automòbils de turisme de l'Àrea de Prestació Conjunta de València. Les tarifes corresponents s'han fixat i actualitzat successivament per mitjà de les oportunes ordes de la Conselleria.  
L'increment dels costos d'explotació experimentat des de l'aprovació de l'Orde de 2 de desembre del 2005, sobre règim tarifari d'estos servicis, l'estructura i les quanties del qual han sigut degudament analitzats, aconsella la seua actualització i la consegüent revisió de les tarifes d'aplicació. D'altra banda, i com a novetat, s'establix amb caràcter experimental un suplement per la recollida de viatgers en l'estació Marítima, en la línia d'incentivar la presència de taxis en aquella parada, insuficient en estos moments. La pròxima realització de l'esdeveniment la Copa de l'Amèrica fa previsible, així mateix, un major increment de la demanda d'este servici.  
El director de l'Entitat Pública de Transport Metropolità de València, d'acord amb allò que s'ha estipulat en l'incís final de la lletra a) de l'apartat 2 de l'article 23 dels seus estatuts, aprovats per Acord del Consell de la Generalitat de 5 d'octubre de 2001, és l'òrgan competent per a formular la proposta de revisió tarifària, corresponent al conseller d'Infraestructures i Transport, de conformitat amb el que disposen els paràgrafs 1r i 4t de l'article 13 de l'Orde de 29 de gener de 1986, la seua aprovació mitjançant una orde.   
En el procediment d'elaboració de la present orde s'ha sotmés la proposta al tràmit d'audiència, i s'han analitzat també les propostes que, individualment, han presentat les associacions i centrals sindicals del sector i han sigut oïts els ajuntaments pertanyents a l'Àrea de Prestació Conjunta de València, així com les associacions de consumidors i usuaris, tal com establix l'article 13 de l'Orde de 29 de gener de 1986. Per la seua banda, el Consell d'Operadors del Taxi va ser oït en la sessió del passat 27 de novembre.  
Per tot això, amb un informe previ de la Comissió de Preus de la Generalitat Valenciana, vist l'article 13 de l'Orde de 29 de gener de 1986, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de València per als servicis de transport públic de viatgers amb automòbils de turisme i de conformitat amb l'article 35 de la Llei 5/1983, de 30 de desembre, de Govern Valencià i l'article 8 del Decret 182/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Infraestructures i Transport,  
Ordene  
Article 1  
Els servicis de transport públic de viatgers amb automòbils de turisme de l'Àrea de Prestació Conjunta de València, que es realitzen o transcórreguen en l'àmbit territorial de l'Àrea, es regiran per les tarifes següents, impost sobre el valor afegit inclòs:  
Baixada de bandera 1: 1,30 euros   
Baixada de bandera 2: 1,70 euros  
Tarifa 1  
Preu per km recorregut: 0,81 euros   
Preu per hora d'espera: 15,40 euros   
Tarifa 2  
Preu per km recorregut: 0,94 euros   
Preu per hora d'espera: 17,61 euros   
Tarifa 3  
Preu per km recorregut: 1,02 euros   
Preu per hora d'espera: 18,47 euros   
Suplement per servicis amb origen en l'aeroport de Manises: 3,70 euros   
Suplement per servicis amb origen en l'estació Marítima: 2,50  
Mínim de percepció diürn: 3,25 euros  
Mínim de percepció nocturn: 5,00 euros  
Article 2  
1. Es considera horari diürn el comprés entre les 06.00 hores i les 22.00 hores del mateix dia.  
2. Es considera horari nocturn el comprés entre les 22.00 hores d'un dia i les 06.00 hores de l'endemà  
3. Les tarifes assenyalades en l'article primer s'aplicaran de la manera següent:  
Zona A:  
. En dia laboral i horari diürn s'aplica la tarifa 1.  
. En dia laboral i horari nocturn s'aplica la tarifa 2.  
. En dissabtes i festius, tant en horari diürn com nocturn, s'aplica la tarifa 2.  
Zona B:  
. En dia laboral i horari diürn s'aplica la tarifa 2.  
. En dia laboral i horari nocturn s'aplica la tarifa 3.  
. En dissabtes i festius, tant en horari diürn com nocturn, s'aplica la tarifa 3.  
Baixada de bandera:  
. En horari diürn s'aplica la baixada de bandera 1.  
. En horari nocturn s'aplica la baixada de bandera 2.  
Article 3  
Els conductors dels vehicles facilitaran als clients canvi fins a 20 euros. Si el canvi que s'ha de tornar fóra superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.  
Article 4  
En tots els vehicles de l'Àrea de Prestació Conjunta de València s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.  
Article 5  
Les tarifes assenyalades en la present orde s'aplicaran segons les condicions establides en l'Orde de 29 d'abril de 1986, de la Conselleria d'Obres Públiques, Urbanisme i Transports, i en els termes en què estiguen vigents.   
Article 6  
La quantitat establida com a mínim de percepció podrà cobrar-se sempre que, finalitzat el servici, aquella siga superior a la quantia que marque el taxímetre i en substitució d'esta última, mai de forma addicional.  
Article 7  
El valor monetari de cada salt del taxímetre serà de cinc cèntims d'euro (0,05 euros).  
Article 8   
Quan se sol·licite un servici via telefònica a qualsevol de les associacions d'emissores de l'Àrea de Prestació Conjunta de València, el taxista que preste el servici haurà d'arribar al punt de recollida del passatger sense que el taxímetre supere les quantitats màximes que es determinen a continuació:  
ZONA A: màxim 3,50 euros  
ZONA B: màxim 5,00 euros  
Dins de la zona B s'establix com a excepció un màxim de 6,50 euros per a aquells servicis sol·licitats des de distàncies de l'Àrea superiors o iguals als següents punts de referència:  
San Isidro de Benagéber  
Centro de Rehabilitación de Levante CV-35  
Intersecció de la carretera Manises-Riba-roja amb A-7  
Cerveses El Águila N-III  
Intersecció CV-411 amb A-7  
Intersecció CV-405 amb A-7  
Desviació el Palmar CV-500  
Estos màxims s'aplicaran amb independència de l'hora i el dia de la setmana en què se sol·liciten els servicis.  
Disposicions Addicionals  
Primera  
Les zones A i B a què es referix esta orde són les que com a tals estan delimitades i definides en l'annex de l'Orde de 29 d'abril de 1986, de la Conselleria d'Obres Públiques, Urbanisme i Transports, per la qual s'establix el règim tarifari i les seues condicions, del transport de viatgers amb automòbils de turisme de l'Àrea de Prestació Conjunta de València.  
Segona  
A l'efecte de l'aplicació de les tarifes, tindran la consideració de festius en l'Àrea de Prestació Conjunta de València els dies que hagen sigut declarats com a tals per a la ciutat de València durant la vigència de la present orde, així com també els dies 24 i 31 de desembre.   
Disposició Transitòria  
Les presents tarifes únicament es podran percebre una vegada estiguen introduïdes en el taxímetre, i no es podrà cobrar cap complement addicional a l'import que marque este, excepte, si és el cas, el suplement dels servicis amb origen en l'aeroport i la quantia establida com a mínim de percepció en la forma, per a esta última, prevista en l'article 6.  
Disposició Derogatòria  
Queda derogada l'Orde de la Conselleria d'Infraestructures i Transport de 2 de desembre del 2005, per a la modificació de les tarifes dels servicis de transport públic de viatgers amb automòbils de turisme, de l'Àrea de Prestació Conjunta de València, així com totes les disposicions que del mateix rang o d'un rang inferior s'oposen al que disposa esta orde.   
Disposicions Finals  
Primera  
Es faculta el director de l'Entitat de Transport Metropolità de València per al desplegament, l'aplicació i la interpretació d'esta orde.  
Segona  
La present orde entrarà en vigor l'endemà de la publicació en el Diari Oficial de la Generalitat.  
València, 26 de desembre de 2006  
El conseller d'Infraestructures i Transport  
José Ramón García Antón


Còpia Permalink ELI